Bestiari valencià: valencians d'adopció /De fuori vindran/ - Cultur Plaza\nVALÈNCIA. La filla de Sunsión, Carme, va ser adoptada de la província de Canton, i al poble ningú s'estranya quan la veu assentada a la fresca al costat de la seua iaia Paquita en el cantó del carrer. Wilfredo és traumatòleg a l'Hospital General, i lluny queda ja aquell any que va triar canviar Caracas pel Cabanyal. John treballa des de casa amb l’ordinador, la "home" de Baltimore la té llogada i ara viu a Castelló. Són els valencians d'adopció, part ja del nostre dia a dia i són des dels nostres metges als nostres taxistes.\nQuan parlem dels nouvinguts és difícil evitar caure en els tòpics:\n-Que si els xinesos tenen tots botigues de tot a euro, i restaurants de "rollitos de primavera".\n-Que si els pakistanesos tenen copats els "badulaques" on poder comprar verdura massa madura i cervesa fresca els diumenges a les 10 de la nit.\n-Que si els senegalesos es dediquen tots a vendre falsificacions i misteres a preu de saldo. (Per cert, en el moment en què una mistera costa menys que un cigarret igual és hora de deixar de fumar).\n-Que si les dones de la neteja són totes sud-americanes.\n-Que si el cubà toca els timbals i prepara mojitos.\n-Que si els argentins són tots psicòlegs, els romanesos esquilen ovelles, les russes gasten molts diners en roba coenta, o tots els italians han muntat una pizzeria on hi ha mozzarella de búfala.\nEixa percepció és molt esbiaixada. Els tòpics estan per a trencar-los, perquè es diuen moltes coses falses. Per exemple els xinesos també regenten restaurants amb "cocinera española" i perruqueries on et pregunten quin monyo et fan per a la boda de la teua cosina.... per a després fer els que els rota amb el teu monyo. No tots els propietaris de xicotets supermercats de barri sense horari són pakistanesos, també hi ha indis. I no tots els italians saben fer pizza, alguns només fan que pasta i tiramisú.\nCom que tenim els tòpics tan interioritzats després passa el que passa, que trobes francesos que no saben fer creps, marroquins que no han fumat un porro en sa vida, anglesos republicans, o holandesos que odien anar en bicicleta: i t'endus una gran desil·lusió. I tots són veïns nostres, els trobem regentant negocis, a les reunions de la finca, casades amb els nostres cosins, o inclús exercint de regidores de les nostres ciutats... i a alguns els desquadra. Perquè els xiquets d'ara estan acostumats a que els companys porten a classe arepes o cus-cus per a esmorzar, i no li donen importància ni al color de la pell ni a la procedència dels companys d'escola. Però quan mon pare anava a escola només havia vist asiàtics i africans en la televisió, i normalment no eixien massa ben parats en eixes pel·lícules.\nAra és cada volta més habitual trobar-te amb valencians d'adopció en qualsevol àmbit i situació, i aquella imatge que era portada dels diaris fa uns anys d'una xiqueta estrangera vestida de fallera, ja no sorprén ningú. De fet sembla estrany que algú no haja tastat el sushi, el ramen, l'spritz, el tikka massala, la cochinita pibil o l'hummus. Coses que formen part ja de la nostra gastronomia. De fet igual estem exagerant un poc amb tant de tataki i tant de guacamole, que si torrades de guacamole, natxos amb guacamole, guacamole amb guacamole, només els queda inventar la paella de guacamole... perdó! M'informen que ja existixen els poke bowls que ve a ser això amb un poc de tataki.\nAl segle XV les famílies bé de València, les que tenien servici, es duien a les criades de l'actual Alemanya, que era una regió més pobra. En Aràbia hi ha un refrany que diu "el meu iaio anava en camell, món pare en Mercedes i jo vaig en jet privat, el meu fill anirà en Mercedes, i el meu nét en camell" la qual cosa ve a fer palesa una realitat, tot és relatiu pel que fa als diners i a l'origen de les persones. Que hi ha valencians molt rics tot el dia en espardenyes, i valencians molt pobres que no es lleven la corbata ni en Xàtiva en agost, i no són ni millors ni pitjors.\nEntre els nouvinguts pot sorprendre que de sobte Doria de Mali es fique a parlar valencià en perfecte accent de Benimodo, o que Ming i Wang s'hagen apuntat a l'escola de raspall, que Vladislav forme part d'una filà mora o que una escocesa com Bonnie siga la fallera major de la seua falla. Coses que cada dia sorprendran menys, i que són l'equivalent al que ací passava amb els "xurros" que vingueren en la postguerra a buscar una vida millor a la costa, o amb els valencians que anaven a la verema a França, a treballar a Alemanya...\nLa interculturalitat ha vingut per a quedar-se, i tot i que a alguns els faça por, que voleu que vos diga, a mi m'agrada anar al bar de Mohamed (es fa anomenar Jesús) en el Carme, que la meua mestra d'anglés Margaret em diga sorpresa que ha descobert l'all i pebre, o que els meus amics francesos em discutisquen que el Champagne és millor que el Cava valencià, un destrellat. Perquè més enllà de les pizzeries, els kebabs, les acadèmies de llengües, les botigues de productes plàstics barats o els supermercats de barri, els /de fuori vindran/ ja són part del nostre bestiari, tant o més que alguns valencians de naixement.


viurealspirineus 17:56 06/11/18\nEl portaveu de Compromís X La Seu i diputat al Parlament, Òscar Ordeig, lamenta que “un cop rere un altre sigui el nostre territori el que sumi un nou rècord en dades negatives per al futur dels nostres pobles i ciutats”. Compromís X La Seu critica les retallades realitzades per la Generalitat en educació i els efectes negatius que han generat al territori pirinenc. "L’Alt Pirineu ha perdut un 6,38% de mestres de primària i un 7,44% de docents en total, des de l’any 2010", assegura Ordeig\npirineus pirineu denuncia de ordeig mestres\nUns alumnes de l'Escola Ridolaina de Montellà, a la Cerdanya/facebook\nÒscar Ordeig, ha denunciat avui que “les dades del mateix Departament d’Ensenyament de la Generalitat posen de manifest que les Comarques de l’Alt Pirineu i Aran encapçalen la pèrdua de mestres de tot Catalunya, sobretot en ensenyança primària”.\nOrdeig ha valorat així les dades facilitades pel Govern en resposta a una bateria de preguntes realitzades al Parlament sobre l’evolució del nombre de mestres entre els anys 2010 al 2018 per comarques. El portaveu de Compromís i diputat ha lamentat que “un cop rere un altre sigui el nostre territori el que sumi un nou rècord en dades negatives per al futur dels nostres pobles i ciutats”.\nEn aquest sentit, les dades del Govern mostren com “les comarques que més personal docent han perdut arreu del país són les Garrigues, amb una davallada de més del 15% dels mestres de primària i gairebé un 17% del total en els darrers vuit anys, seguit del Pallars Sobirà, amb una davallada d’un 11,94% de mestres de primària i 11,76% del total i la Val d’Aran, que resta un 10,51% a primària i el 12,01% del total”. A l’Alt Urgell les dades també són molt negatives amb un descens d’un 6,81% de docents a l’escola primària i d’un 8,46% de davallada de docents en total.\nÒscar Ordeig ha criticat que “mentre el discurs demagògic del Govern intenta donar el tomb a la seva nefasta gestió, que respon a la tradicional lògica de la política de dretes, justificant aquesta davallada a qüestions demogràfiques; des de Compromís X La Seu defensem la necessitat de revertir les retallades en aquest i molts altres serveis que estan portant a l’empobriment i desertització del territori pirinenc”.


Els Estats Units sumen 43.091 nous contagis de coronavirus - À Punt\nEls Estats Units sumen 43.091 nous contagis de Covid-19 / Efe\n05 de juliol 2020 - 11:10\nEls Estats Units sumen 43.091 nous contagis de Covid-19, una xifra inferior a la d’aquest divendres, que va arribar als 60.383 nous casos. Tanmateix el país no aconsegueix aplanar la corba, ja que la tendència des del mes de juny és creixent a causa del rebrot en estats del sud i l’oest com ara Florida, Texas, Califòrnia, Arizona, Geòrgia, Carolina del Nord i Carolina del Sud.\nTanmateix, l’estat de Nova York es manté com l’estat amb més colpejat amb 396.598 casos confirmats i 32.157 defuncions. Nova Jersey és el segon estat amb més morts (15.189), li segueixen Massachusetts (8.172) i Illinois (7.014). Pel que fa als contagis, Califòrnia es posiciona en el segon lloc, després de Nova York, amb 251.723 casos. Texas (191.050) i Florida (190.052) són el tercer i quart estat amb més contagis.\nSegons el balanç de la Universitat Johns Hopkins, el país registra 2.836.113 casos de coronavirus i 129.654 morts.\nEls dos únics casos de la Xina es registren a Pequín\nA Pequín s’han registrat els dos únics nous casos a la Xina en l’àmbit local. També s’han registrat 6 contagis nous importats a altres llocs del país. A la capital continuen els efectes del rebrot detectat el mes passat i que va tindre el pic més alt el 14 de juny. Des d’aleshores els casos han anat disminuint.\nContinuen actius 68 casos importats i 403 en l’àmbit local. A aquests s’han de sumar els 7 casos asimptomàtics, que la Xina no considera com a confirmats, tots ells importats. En total de 83.553 persones infectades des de final de desembre de 2019 i s’han produït 4.634 morts.\nA Hong Kong, el total de casos se situa en 1.258 i les morts en 7, mentre que a Taiwan hi ha hagut 449 contagis i també 7 defuncions.


Alerta del Pla INUNCAT de Protecció Civil: balanç d'incidències per les fortes pluges de la passada nit (7h) - Sala de premsa. Generalitat de Catalunya\nAlerta del Pla INUNCAT de Protecció...\nAlerta del Pla INUNCAT de Protecció Civil: balanç d'incidències per les fortes pluges de la passada nit (7h)\nAquesta passada nit les precipitacions han afectat sobretot el litoral i prelitoral del Baix Camp i del Tarragonès\nEl telèfon d’emergències de Catalunya ha rebut 128 trucades des de la mitjanit fins a les 7 del matí. En aquest episodi, s’han rebut 784 trucades per 515 incidències. No consta cap persona ferida a causa de les fortes pluges.\nProtecció Civil recomana extremar les precaucions a l’entorn de rius i rieres, així com evitar passar per zones inundables. L’Agència Catalana de l’Aigua ACA ha informat de l’augment del cabal de la Riera Major i del riu Ter. La situació meteorològica pot afectar la xarxa fluvial a Conca de Barberà, Alt Camp i Tarragonès\nEl telèfon d’emergències 112 de Catalunya ha rebut un total de 784 trucades relatives a 515 incidències a causa de les intenses pluges des d’ahir fins a les 7 hores d’aquest matí. La majoria de trucades s’han fet per inundacions de baixos, incidències al clavegueram i amb vehicles, cap d’aquestes de gravetat. Des de la passada mitjanit fins a les 7 h s’han rebut 128 trucades: 54 des del Baix Camp i 51 des del Tarragonès. No consta cap persona ferida a causa de les incidències per les fortes pluges.\nEl Servei Meteorològic de Catalunya (SMC) ha informat dels següents registres destacables:\nA Vinyols i els Arcs s’han acumulat 112,6 l/m2, dels quals 22,6 l/m2 s’han recollit en 10 minuts. Quant a la intensitat de les pluges, en aquest municipi s’ha superat el llindar de pluja dues vegades durant la matinada i s’ha arribat als 21,2 l/m2 en 30 minuts a la mitjanit i als 37,5 l/m2 en 30 minuts a les 1:53 hores de la matinada. Altres acumulacions destacables són els 73 l/m2 a Gurb, 67,6 l/m2 a Constantí i 61,7 l/m2 a Tarragona –Complex educatiu.\nA més, l’SMC informa s’ha superat el llindar d’intensitat a Gurb 30,8 l/m2 en 30 minuts, Torredembarra amb 24,6 l/m2 i a Constantí amb 22,8 l/m2.


Compromís aposta per institucionalitzar normes integradores de LGTB en els col•legis – Coalició Compromís\nCompromís aposta per institucionalitzar normes integradores de LGTB en els col•legis\nPublicat el 7 de Juny de 2013 en Llibertat i Igualtat\nLa sectorial “Compromís per la Diversitat” aborda en una taula redona els problemes en les aules per la violència motivada per l’homofòbia.\nL’acte, titulat “Escoles sense armaris”, es va celebrar en el Centre cultural Octubre on van intervenir Rosa Climent ( STEPV) Mar Ortega (LAMBDA), Fernanda Pérez(FAPA), Miquel Real (Director IES Rascanya), així com membres de Compromís com a Bàrbara Peris i el diputat de la coalició ecovalencianista, Fran Ferri.\nEls membres de la taula van coincidir a apuntar que la formació “és clau” en l’educació per la diversitat i la pluralitat en les aules i en la “necessitat d’institucionalitzar normes que garantisquen la igualtat” i eviten l’assetjament als menors.\nDes de la sectorial es va criticar durament la falta de polítiques en aquest sentit en els centres educatius ja que aquesta falta de previsions pot generar un tipus de bulling molt concret que, en determinats casos, ha acabat amb suïcidis. Per això, Compromís ha anunciat que es van a engegar iniciatives i proposicions de plans de xoc per a eliminar la LGTBfòbia de les aules.\naules fran ferri integració LGTB


Com tenir energia?\nActualitzada 20/11/2019 a les 16:22\nAgafar-nos les situacions de la vida com a reptes i no com a problemes ens ajuda a mantenir-nos motivats\n© Com tenir energia?\nTu tens els teus recursos per poder mantenir-te durant tot el dia amb energia. Potser ets dels que ha de fer esport per sentir-se viu o dels que necessites anar a la natura per a carregar les piles. Un altre pinta, canta o balla. Quan estàs motivat pots fer qualsevol cosa perquè estàs en contacte amb la teva pròpia energia vital. I aquesta energia diuen que és il·limitada. Per això, cada cop hi ha més gent que pot córrer una marató, nedar grans distàncies al mar o pujar una gran muntanya.\nEl científic japonès Miyazaki i altres estudiosos de l’impacte que tenen els boscos a la nostra salut han descobert que passejar pel bosc ens permet estar més en pau. Les hormones es regularitzen i tot el cos es relaxa, fins i tot la ment. Sostenen que, evolutivament, encara estem adaptats a viure en ambients naturals.\nI què passa quan visc a la ciutat?\nUn hàbit saludable és visitar la natura de tant en tant. Simplement, passejar, córrer, nedar, escalar, etc. amb una actitud oberta i conscient. A vegades tens pèrdues d’energia. Això succeeix quan perds la pau i la serenitat. Qualsevol estat de por, ràbia, inseguretat, angoixa, dubte, incertesa… Tot el que et treu del teu centre és com una porta oberta per on s’escapa la teva energia vital a raig.\nHi ha moltes eines per neutralitzar aquesta pèrdua d’energia. La primera és decidir prendre les situacions de la vida com a reptes i no com a problemes. Sigui el que sigui que hagis de viure, si t’ho prens amb una actitud d’aprenentatge per superar-te i comprendre’t serà una font d’energia. Si t’ho prens des del victimisme o el rebuig serà un desgast.\nLa balança l’equilibres tu amb la teva actitud\nPer tenir pau interior avui dia tens molts recursos com el ioga, la respiració conscient, fer el teu esport preferit, la meditació o el mindfulness. Per estar en pau –que és diferent de tenir pau– t’has de mantenir permanentment en pau. Ja que quan no mantens aquesta pau perds molta energia. Et convé ser molt conscient de com estàs a cada instant.\nL’energia ja és dins teu. Hi estàs endollat. El 90% de l’energia la perds pensant en la teva importància personal o l’ego que tot ho vol tenir controlat, segur i sentir que sempre té la raó, sentir-se valorat i apreciat. Les classes de ioga són un excel·lent recurs per a posar en pràctica aquest aprenentatge per mantenir la pau interna passi el que passi, comprendre la nostra ment i aprendre a respirar.\nLa respiració és el pont que uneix el cos i la ment. És el flux energètic que ens manté amb vida. Si no pots sortir a respirar a la natura compra unes flors i respira amb elles cada dia. Sentint la seva fragància, observant els seus colors i la seva bellesa. Això t’omplirà d’energia i vitalitat. Si no ets de flors, prova d’abraçar algú, ni que sigui a la teva mascota amb el cor obert.\n4.Mor una amazona per la guitza del seu cavall\n5.Black Friday 2021: quin dia és i quan comencen les ofertes aquest any\n1. Els indicadors epidèmics retrocedeixen a Lleida\n3. Alvaro Perera: "Cal conèixer i adoptar la tecnologia que tenim a l'abast"\n4. VÍDEO | Crema una caseta de fusta del Parc de la Mitjana de Lleida\n5. El Lleida Esportiu convoca una roda de premsa de Gabri i l'anul·la després


L'escola Mar i Cel acollirà una campanya de donació de sang el 27 de febrer | Ràdio Cubelles\nL'escola Mar i Cel acollirà una campanya de donació de sang el 27 de febrer\nEl projecte compta amb la col·laboració del Bang de Teixits de Catalunya i de l'escola Charlie Rivel\nEntrevista a Noelia Garcia, directora de l'escola Mar i Cel (cliqueu sobre l'enllaç)\n“La teva donació pot canviar-ho tot” i "Dóna un tros de tu", amb aquests dos lemes, l’escola Mar i Cel anuncia l’acte de donació de sang que es realitzarà el dimecres, 27 de febrer al seu centre. La jornada es farà aquest dia a la tarda, de les 15 a les 20h. Compta, enguany, amb la col·laboració de l’escola Josep Andreu Charlie Rivel. L’objectiu és que sigui un acte obert a tota la ciutadania, amb la voluntat que cada any es vagin sumant a la iniciativa la resta de centres escolars de la vila. Noelia Garcia, és la directora de l’escola Mar i Cel.\nPer això, des del mateix alumnat de les dues escoles ha fet un concurs per triar els dos lemes d'aquesta campanya conjunta. També l’alumnat de sisè de les dues escoles, Charlie Rivel i Mar i Cel, han participat fa pocs dies d’uns tallers on s’ha abordat com a tema “La donació de sang”, amb l’objectiu de sensibilitzar-los des de ben petits.\nEls dos cartells han estat escollits per votació entre tots els infants de l’escola i els flyers es difondran properament pel municipi.\nEls dissenys realitzats per l’alumnat de l’escola Mar i Cel es poden consultar a l’instagram del centre.\nPer promoure aquesta campanya de donació de sang, l’alumnat de sisè del Mar i Cel estarà el divendres, 22 de febrer al Mercat de i donarà a conèixer el projecte. També els infants de cicle mitjà han realitzat un obsequi per lliurar al conjunt de participants donants.\nLa jornada de donació de sang al Mar i Cel del dimecres, 27 de febrer es completarà amb diferents tallers i activitats lúdiques.


IB3N | Twitter accepta l'oferta de compra de Musk per 44.000 milions de dòlars\nIB3 Notícies > economia > Twitter accepta l’oferta de compra de Musk per 44.000 milions de dòlars\nTwitter accepta l’oferta de compra de Musk per 44.000 milions de dòlars\nL'empresa deixarà de cotitzar en borsa\nTwitter ha anunciat aquest dilluns que ha acceptat l’oferta de compra de l’empresari estatunidenc Elon Musk per 44.000 milions de dòlars i que deixarà de cotitzar en borsa.\n“El consell de Twitter va dur a terme un procés ampli i detallat per a valorar la proposta d’Elon amb un focus deliberat en el valor, la certitud i el finançament. La transacció proposada aconseguirà una prima en efecte substancial i creiem que és el millor camí per als accionistes de Twitter”, ha subratllat el president independent del consell, Bret Taylor.\nL’operació havia estat avançada aquest dilluns per diversos mitjans estatunidencs, que indicaven que l’anunci final es publicaria al llarg del dia.\nLa transacció està subjecta al fet que els accionistes de Twitter donin el seu vistiplau en una votació que es durà a terme en la junta d’accionistes. El consell espera que l’operació culmini a finals d’enguany.\nD’acord amb els termes de l’oferta, Elon Musk abonarà 54,2 dòlars en efectiu a cada accionista de Twitter per cadascun dels seus títols. Això suposa una prima del 54% respecte al 28 de gener, quan Musk va començar a comprar accions de Twitter, així com del 38% respecte a l’1 d’abril, quan va revelar la seva posició en la companyia.\n“La llibertat d’expressió és la base d’una democràcia funcional i Twitter és la plaça del poble digital on els assumptes importants per al futur de la humanitat són debatuts”, ha indicat Musk.\nL’empresari, amo de Tesla i SpaceX, ha agregat que vol fer que la xarxa social sigui “millor que mai” millorant el producte, fent que els algorismes siguin de codi obert, acabant amb els ‘bots’ d’spam i verificant a tots els usuaris humans.\nNo hi ha condicions financeres a complir per al tancament de la transacció. Musk s’ha assegurat finançament mitjançant deute i un préstec de marge per valor de 25.500 milions de dòlars (23.796 milions d’euros). Així mateix, aporta a l’operació un compromís de capital de 21.000 milions (19.597 milions d’euros).


VOLUNTARIAT A XIPRE – FOREST QUEST – LA VIBRIA INTERCULTURAL\nVOLUNTARIAT A XIPRE – FOREST QUEST\nForest Quest II\nXipre – (Lysos, Peristerona)\nDel 6 de setembre al al 9 d’octubre de 2018\nPolitistiko Ergastiri Agion Omoloyiton, compta amb experiència en treball amb joves des de 1999 a nivell local i amb 9 anys d’experiència en projectes europeus, l’organització promou projectes del Servei de Voluntariat Europeu de curta durada.\nProjecte d’EVS de curt termini centrat en el medi ambient i explorant una nova cultura i interactuant amb les comunitats on tindran un paper clau i esdevindran part de la vida social local.\nEl projecte se centrarà en tasques de desenvolupament social i cultural en 2 pobles rurals. Lysos i Peristerona són 2 petits pobles a poca distància l’un de l’altre, que estan amenaçats per la urbanització. Els voluntaris donaran suport als veïns i la comunitat en el desenvolupament d’esdeveniments culturals, en les feines quotidianes i en la producció de béns locals. L’objectiu principal és millorar la relació cultural-humana d’una manera autèntica, creativa i innovadora.\nLes activitats inclouen:\nSuport a la protecció dels nius de tortugues\nCreació d’un calendari fotografic amb la gent dels pobles\nExploració de muntanyes i natura\nPromoure el voluntariat\nRestaurar espais (centre juvenil, escola d’acollida…). Això inclourà neteja, pintura, manteniment, disseny, i participació en la creació de plats locals.\nGaudir i divertir-se amb els veïns\nRecollida de fruites, ametlles i carrubs\nEl projecte es divideix en 4 fases:\nFase A: Formació a l’arribada\nFase B: Donar suport en diverses tasques en arees rurals\nFase C: Preparació i suport d’un esdeveniment\nFase D: Presentació final i tancament del projecte\nEls/les voluntaris/es treballaràn 5 dies a la setmana, fins a 30-35 hores (alguns dies més, uns dies menys depenent de les necessitats). Tindran 2 dies lliures cada setmana, que vairaran depenent de la programació.\nSer comunicatiu/va, responsable i flexible\nTenir experiència en el treball juvenil\nEstar disposat a dur a terme diferents tipus de treball, especialment en educació no formal i organització de temps lliure per a joves\nSer social i creatiu/va\nEn total s’acolliran 10 voluntaris/es, provinents d’Espanya, Itàlia i Eslovènia.\nViatge: el viatge d’anada i tornada està cobert, amb un màxim de 530€, els diners que excedeixin aquesta suma els haurà d’assumir el propi voluntari/a.\nAllotjament: els voluntaris residiran durant uns 15 dies a cada poble (Lysos, Peristerona). Es traslladaran a cada poble després de les seves activitats a cadascun d’ells. Això crearà un procés dinàmic tant per als vilatans com per als voluntaris. L’allotjament serà proporcionat pels vilatans. S’ha d’estar preparat/da per allotjarse en una antiga escola renovada, o a les cases de la gent dels pobles.\nL’únic cost de participació és el de fer-se soci de La Vibria Intercultural, 40€ que son vàlids per tot un any. El menjar, l’allotjament, el curs d’idioma, l’assegurança mèdica, el transport i el viatge d’anada i tornada estan subvencionats al 100% pel programa Erasmus+ de la UE.\nEmplenar aquest formulari i esperar a què et contactem. Si estàs interessat/da per més d’un SVE, pots omplir tants formularis com vulguis. Ja veuràs que seguidament ens has d’enviar un CV i una carta de motivació, però tot això s’explica en el mateix formulari.\nEl termini per confirmar els voluntaris és a finals de juliol.


2 El Mixu Mixu i el somni\n4 La Rita Pinyada: Com més serem, més riurem!\n6 Juguem! Comença l’escola!\n8 L’art: Cotxes i vaixells\n9 Coses del cos: El riure!\n12 Fixa-t’hi bé: El guix\n14 El conte: Les petites-bales-negres\n18 La finestra: Les activitats extraescolars\n23 Formes que parlen\n24 La cuina: Boles de patata amb pernil dolç i ou\n28 En Jan de l’Ós penja un quadre\nArriba el moment de per a pensar si, en sortir de l’escola, dedicarem un temps a fer alguna activitat.\nAquest mes va d’elefants! Glòria Gorchs ens recomana aquests quatre llibres.


AQUEST CAP DE SETMANA TORNEN ELS INDIANS A SANT PERE DE RIBES\nDues imatges de l'any passat.\nDesprés de l’èxit de l’any passat, el municipi tornarà a reviure del 15 al 17 de juny l’època americana amb la celebració la 2a edició del RETORN DELS INDIANS, juntament amb l’Agromercat que ja porta 13 anys de fira. En aquesta ocasió l’esdeveniment tindrà com a fil conductor els EDIFICIS I ESPAIS INDIANS i els actes i les activitats programades es duran a terme al centre de Ribes, amb carrers engalanats i ambientats. Això sí, amb una consigna per a tothom: vestir-se de blanc! Els assistents que ho facin podran aconseguir un barret d’indià al punt d’informació ubicat a la pl. Marcer i si venen de Barcelona amb el bus de l’empresa Mon-Bus els hi sortirà el trajecte gratuït.\nA la plaça de la Vila, c. de l’Ajuntament i c. de Sant Pere es trobaran els espais d’oficis i demostració d’artesans, jocs i tallers infantils i terrasses de restauració local. La plaça de la font es convertirà en una terrassa indiana on s’hi faran tallers gastronòmics, de salsa i música. El carrer Nou acollirà les parades del comerç local, el c. de Fra Vicenç els artesans locals i la plaça Marcer els productors agroalimentaris de proximitat que participen al 13è Agromercat.\nEXPOSICIÓ SOBRE EDIFICIS I ESPAIS INDIANS AL REDÓS I CINECLUB\nPer anar desplegant veles, les primeres activitats començaran aquest dijous 14 de juny, amb la inauguració de l’exposició “Edificis i espais indians de Sant Pere de Ribes” que es podrà veure fins al 15 de juliol al Redós de Sant Josep i Sant Pere (en horari d’11h a 13h i de 17h a 20h. El diumenge a partir de les 12h) i la sessió de cineclub temàtic “1898. Los últimos de Filipinas” que es farà a les 20h al Teatre Bell-Lloc del Centre Parroquial amb entrada lliure.\nNOVA RUTA TEATRALIZADA “DESCOBREIX ESPAIS INDIANS DE RIBES”\nAmb el II Retorn dels Indians també arriba una nova ruta teatralitzada per descobrir espais i edificis de l’època, amb més actors i escenes d’interior. L’itinerari portarà als assistents per diferents indrets emblemàtics que formen part del llegat indià de Ribes i els permetrà visitar per dins els edificis de Can Geló, l’Església nova, Ca La Nisa i la Casa de la Vila.\nLa nova ruta “DESCOBREIX ESPAIS INDIANS DE RIBES” es farà quatre vegades el dissabte 16 de juny i quatre més el diumenge 17. Les sessions seran a les 10.30h, 12.30h, 17h i 19h i cal reservar plaça prèviament trucant al tel. 693726057 (Temps de lleure) o per correu electrònic a través de l’adreça info@tempsdelleure.cat. El preu de la inscripció és de 7 euros i la durada aproximada és d’una hora i mitja.\nLES ACTIVITATS COMENCEN DIVENDRES A LA TARDA\nSerà el divendres 15 de juny per la tarda, a la plaça Marcer, quan una xocolata infantil indiana (18h) i un conta contes de “La família de l’Americano” (18.30h) faran de preàmbul a l’acte d’inauguració dels carrer de Ribes (19.30h) que s’iniciarà a la plaça de la Vila, a càrrec d’un grup d’animació que representaran a les autoritats indians. Des del mateix indret, es donarà sortida a la cercavila de colles de Ribes de l’època (a les 20h) i, posteriorment, al tret de sortida del II Retorn dels Indians amb una actuació teatralitzada (21.15h).\nA la nit, a partir de 2/4 de deu, a la plaça de la Font s’ensenyarà a fer mojitos a casa i a ballar salsa i a les onze es tancarà la jornada al carrer amb l’actuació musical amb Quinteto Cubanísimo a la plaça Marcer. També Els Xulius acolliran divendres un sopar i actuació musical (21.30h) i a l’establiment Keimada del Coolinary Market una gran festa blanca amb música i animació (01.00h).\nTant dissabte com diumenge, l’obertura de les parades de l’Agromercat es farà a les 11h. Romandran obertes d’11 a 14h i de 17 a 21h. Paral·lelament, durant tot el dia s’aniran desenvolupant les diferents activitats programades, com les visites guiades, tallers gastronòmics, tallers infantils, tasts, música i balls, entre moltes d’altres.\nCONCERTS VERMUT AMB L’ESTEVE MOLERO & VELA LATINA\nAmb motiu de la publicació del CD El Retorn dels Indians, el músic ribetà Esteve Molero, acompanyat del grup Vela Latina, protagonitzarà dos concerts vermut amb la “Música d’anada i tornada” de l’any passat i que s’ha recollit en aquest disc. Serà el dissabte i el diumenge a les 13h, a la plaça Marcer.\nUn dels actes destacats del diumenge 17 serà la tertúlia Indiana: “Espais i cultura dels americanos”, a càrrec dels historiadors Natàlia Moragas i Josep Carreras i Xavier Esteve com a moderador, que tindrà lloc a les 11.30h al Redós de Sant Josep i Sant Pere. En acabar, hi haurà un tast de vins amb el Celler Puig Batet – La Carretera del Vi. Cal inscripció prèvia (fins al 14 de juny a través del correu electrònica promocioeconomica@santperederibes.cat).\nLa cloenda de tot plegat es farà diumenge a les 21h a la plaça Marcer amb el comiat de les autoritats indianes i a les 21.30h amb el tancament del 13è Agromercat amb el timbalers del Diables Petits i del Ball de Diables de Ribes.\nEnguany es torna a repetir aquesta convocatòria per immortalitzar els millors moments de l’esdeveniment a Instagram. Hi haurà tres categories. La primera, per a les persones que de manera individual o en grup es vesteixin d’indià (amb roba de color blanc i detalls de l’època, barrets tipus Panamà de palla, armilles, faldilles llargues, mocadors de seda, para-sols, etc.) i que s’haurà d’etiquetar amb el hashtag #IndiansRibetans. La segona categoria, que haurà de portar el hashtag #RetornIndians, serà per a les instantànies relacionades amb qualsevol de les activitats programades. I la tercera, coma a novetat d'aquesta edició, per a fotos d'edificis indians (#EdificisIndians). Les fotos més votades fins al 24 de juny pels usuari i usuàries d’Instagram en cadascuna de les categories seran les guanyadores. Els premis que hi ha en joc són dues entrades per a anar al Festival Sons Solers i entrades per a viure l’experiència de la Casa Barcardí de Sitges. Podeu consultar les bases a la pàgina de Facebook de l’Ajuntament de Sant Pere de Ribes.


Cadí Ultra Trail, la propera prova del calendari de Curses d'Ultraresistència de la FEEC - FEEC - Federació d'Entitats Excursionistes de Catalunya\nNotícies - 23/07/2014\nCadí Ultra Trail, la propera prova del calendari de Curses d’Ultraresistència de la FEEC\nLa serralada del Cadí serà la protagonista, aquest cap de setmana, de la cursa Cadí Ultra Trail, organitzada per la Unió Excursionista Urgellenca. La prova està inclosa dins el calendari de competicions de la Federació d’Entitats Excursionistes de Catalunya (FEEC), i puntuarà per la Copa Catalana de Curses d’Ultraresistència per Muntanya de la FEEC.\nLa Cadí Ultra Trail, que celebra la segona edició, presenta un recorregut de 82,9 quilòmetres i 4.750 metres de desnivell positiu, i està pensada per recórrer-la en 20 hores, començant el dissabte 26 de juliol, a les 5 del matí, i tancant l’arribada a la 1.30 hores de la matinada del diumenge. Es tracta d’un reocorregut circular que mostra el terreny de l’Alt Urgell i que compta amb sis avituallaments entre sòlids i líquids. La part inicial transcorre pel GR que passa per la carena del Cadí, i la tornada es fa per pobles emblemàtics, com Estana, el Quer, Ansovell o Cava.\nEl mateix dia, la UE Urgellenca també organitza una segona prova, una marató de muntanya amb el nom “Cadí Trail”, que també comença i acaba a la Seu d’Urgell i marca uns 2.700 metres de desnivell positiu.


ROSES DE GERDS I CATÀNIES DE CREMA\nCapsa de catànies de CREMA CATALANA de la marca Cudié,i 4 roses de XOCOLATA AMB GERDS. És una novetat d'aquest Sant Jordi! La catània és una ametlla marcona caramel.litzada, recoberta de praliné de xocolata blanca i...\nROSES DE MADUIXA I CATÀNIES DE LLIMONA\nCapsa de catànies refrescants de LLIMONA de la casa Cudié,i 4 roses d'intensa XOCOLATA AMB MADUIXA. És una novetat d'aquest Sant Jordi! La catània és una ametlla marcona caramel.litzada, recoberta de praliné de...\nCAPSA DE 2 MÒDULS AMB LA SEGÜENT COMBINACIÓ: 1.- ROSES de GERDS i CATÀNIES de CREMA CATALANA.Roses de xocolata amb un intens gust de gerds, i catànies de crema catalana de la casa Cudié. 2- Rajola quadrada de xocolata...\nCAPSA DE 2 MÒDULS AMB LA SEGÜENT COMBINACIÓ: 1.- ROSES de MADUIXA i CATÀNIES de LLIMONA.Roses de xocolata amb un intens gust de maduixa, i refrescants catànies de llimona de la casa Cudié. 2- Rajola quadrada de...\nCANÇÓ DE XOCOLATA - "Compta amb mi"\nRajola quadrada de xocolata negra de 11x11cm com a base,i peça xocolata blanca impresa al damunt, amb un fragment de la canço "Compta amb mi" de TXARANGO. Va persentat dins una capsa de kraft amb tapa transparent....\nCANÇO DE XOCOLATA - "T'estimo molt"\nRajola quadrada de xocolata negra de 11x11cm com a base,i peça xocolata blanca impresa al damunt, amb un fragment de la canço "T'estimo molt" de LAX'N'BUSTO. Va persentat dins una capsa de kraft amb tapa transparent....\nCANÇO DE XOCOLATA - "Sominis"\nRajola quadrada de xocolata negra de 11x11cm com a base,i peça xocolata blanca impresa al damunt, amb un fragment de la canço "Somnis" d' ALBERT PLA. Va persentat dins una capsa de kraft amb tapa transparent. Producte...\nCANÇÓ DE XOCOLATA - "Una d'amor"\nRajola quadrada de xocolata negra de 11x11cm com a base,i peça xocolata blanca impresa al damunt, amb un fragment de la canço "Una d'amor" de BORJA PENALBA I MIREIA VIVES. Va persentat dins una capsa de kraft amb tapa...\nPOEMA DE XOCOLATA - "No passareu"\nRajola quadrada de xocolata negra de 11x11cm com a base,i peça xocolata blanca impresa al damunt, amb un fragment del poema "No passareu" d' APL.LES MESTRES. recitat per Joridi Cuixart al judici del procés. Va...\nCapsa de BOMBONS DE MANDARINA i BOLES DE GERDS formant les quatre barres. -Els bomons són trufats de cobertura blanca amb polpa de mandarina natural, que li dona un intens i refrescant sabor.-Boles amb el cor de pasta...\nSENYERA I POEMA\n32,90 € (amb impostos)\nCapsa de BOMBONS DE MANDARINA i BOLES DE GERDS formant les quatre barres, i fragment de poma o cançó. 1- Els bomons són trufats de cobertura blanca amb polpa de mandarina natural, que li dona un intens i refrescant...\nROSA VERMELLA - XOCOLATA BLANCA\nPiruleta de xocolata blanca en forma de ROSA de Sant Jordi. Elaborada artesanalment al nostre obrador amb xocolata belga d'alta qualitat i colorant alimentari.\nROSA - XOCOLATA NEGRA\nPiruleta de xocolata negra en forma de ROSA de Sant Jordi. Elaborada artesanalment al nostre obrador amb xocolata belga d'alta qualitat i colorant alimentari.\nROSA - XOCOLATA AMB LLET\nPiruleta de xocolata amb llet en forma de ROSA de Sant Jordi. Elaborada artesanalment al nostre obrador amb xocolata belga d'alta qualitat i colorant alimentari.\nLlibre de xocolata massís. Podeu escollir entre XOCOLATA NEGRA o XOCOLATA AMB LLET. Producte elaborat artesanalment al nostre obrador amb xocolata belga d'alta qualitat.\nXOCOMOTS de 6 - Bon "Sant Jordi" (2)\nMostrant 1-36 de 51 producte(s)


Buch 9788429759679 Piera, Josep\nPiera, Josep, (aut.)\nISBN: 8429759670 ISBN-13: 9788429759679\nAmb Puta postguerra, Josep Piera presenta les seves primeres memòries literàries: la visió "de cine" d'una època gris i dramàtica de la història personal i col·lectiva del nostre país, un país derrotat en una guerra; un retrat d'un jo que narra un temps i un lloc concrets -dels anys quaranta als seixanta-, però més aviat allunyat dels punts que destaquen als mapes.\nEls records juganers d'un xiquet, les dolces amargors adolescents, els somnis del poeta joveníssim, els desitjos, les il·lusions i els drames absurds del jove, així com els seus viatges iniciàtics -València, Barcelona, París, Mallorca-, converteixen Puta postguerra en un relat real, lúcid, líric, i rialler, a favor del record, però prou més irònic que no nostàlgic. Un viatge de la memòria a través de les icones d'un temps perdut: sussuïts de la guerra civil, estampetes i tebeos de sants, fotos familiars i de festes, pel·lícules de Hollywood, lectures atzaroses, cançons de moda..., una sèrie de personatges, de peripècies, i de fantasies, que conten una vida viscuda en un escenari de ficcions reals.\nAmb una prosa àgil, popular i directa, Josep Piera ofereix una memòria alliberadora de la postguerra franquista i mundial, del segle XX, la llarga postguerra dels que mai no es van voler vençuts.\nJosep Piera (Beniopa, La Safor, 1947) és poeta, assagista i narrador. La seva obra poètica està recollida a Dictats d'amor (Poesia 1971-1991), En el nom de la mar (1999) i Cants i encants (2004). Ha estudiat i traduït els poetes arabigovalencians en l'assaig El paradís de les paraules (1995). Entre la seva obra narrativa destaquen El cingle verd (1982), Estiu grec (1985), Un bellíssim cadàver barroc (1987),Ací s'acaba tot (1993), Seduccions de Marràqueix (1996, Premi Sant Joan Caixa de Sabadell 1996), El Jardí llunyà (2000), El temps feliç (2001), Jo sóc aquest que em diuen Ausiàs March (2001) i A Jerusalem (2005).\nAndere Bücher Piera, Josep:\nRondalla Del Retorn\nA Prop Del Barranc\n1714: Entre Dos Focs\nLengua Catalana De Llenguatge Administratiu\nPicasso A Vol D"ocell\nGuerra Civil A Catalunya. Testimonis I Vivències\nL"anna A La Granja\nSer Maestra A La Catalunya Del Segle Xix


Campanya publicitària d’Osona Turisme a 3 autocars de l’empresa Sagalés\nEl dimecres 6 de febrer davant de l’edifici del Sucre va tenir lloc la presentació de la campanya publicitària d’Osona Turisme i Autocars Sagalés. Els tres autocars retolats amb informació turística d’Osona són els de les línies: Mataró-Granollers-Sabadell, Sabadell-Mollet-Badalona i Vic-Barcelona-Vic (la línia que entra a cada població).\nA l’acte hi van participar el president del Consell Comarcal, Joan Roca, el president d’Osona Turisme, Sergi Vilamala, la consellera de Promoció Econòmica, Mila Martínez, i els membres del Consell d’Administració d’Osona Turisme, així com la responsable de l’empresa Autocars Sagalés d’Osona.\nEn el marc de les actuacions d’Osona Turisme previstes per aquest 2013 hi ha la de reforçar la promoció de la comarca al mercat català que és el sector de turisme intern de proximitat que ens visita més sovint. Dins les accions de promoció a l’àrea metropolitana de Barcelona i Barcelona ciutat, a finals del 2012 es va arribar a un acord amb la companyia d’autocars Sagalés per retolar la part posterior de tres autocars d’aquesta companyia, amb imatges d’Osona, informació general i un apartat d’agenda mensual que es va actualitzant per informar de les activitats i fires destacades dels municipis, museus, entitats adherides a Osona Turisme.\nA la comarca d’Osona s’organitzen tot tipus d’esdeveniments durant l’any que són una part important per donar a conèixer la riquesa cultural i tradicional del territori. És per aquest motiu que es vol potenciar la visita a aquestes fires, festes i mercats que es celebren a diferents municipis de la comarca.\nOsona Turisme recolza els esdeveniments tradicionals, identitaris i que mostren la singularitat de la comarca. L’objectiu principal és donar a conèixer tota l’oferta de recursos i serveis turístics de què disposa Osona. La singularitat d’aquest territori es basa en el fet de ser una comarca d’interior, a una hora de Barcelona i de Girona i amb un ampli ventall d’activitats tant naturals com culturals i gastronòmiques.


Els treballadors del Sant Pau oferint roba als usuaris / Gimnàs Social Sant Pau\nPer seguir oferint 150 dutxes diàries, així com roba i menjar, el centre esportiu social renovarà la seva plantilla al complet durant dues setmanes\nAl Raval els ritmes són aclaparadors, sempre. La vida al barri més viu de Barcelona funciona una marxa per sobre d’altres punts de la ciutat i això es pot apreciar, també, en les respostes als problemes sobtats. L’enèsim exemple és el que s’ha trobat el personal del Gimnàs Social Sant Pau aquest matí quan els han comunicat que una de les treballadores ha donat positiu per coronavirus. La mala notícia provocava que tots els companys de feina, que treballen alhora per tirar endavant el projecte, haguessin de fer quarentena durant 14 dies. Això comportava de facto el tancament de l’establiment i deixar d’atendre 150 persones cada dia per oferir-los dutxa, mudes i menjar. Ràpidament, però, la reacció de veïns del barri que coneixen el projecte ha estat salvadora: en dos dies, el gimnàs podrà tornar a obrir.\nSis persones de confiança de l’actual equip de treballadors gestionaran el servei social que s’ha convertit en referència al Raval des de l’esclat de la pandèmia. Ho faran durant dues setmanes, mentre l’equip habitual compleix la recomanació sanitària de la quarentena per haver estat en contacte amb una contagiada. L’única afectació al servei serà demà dijous i divendres. El dissabte el gimnàs tornarà a estar en marxa.\nLes dutxes essencials al centre de la ciutat\nEls treballadors del Gimnàs Social Sant Pau s’han establert com un dels principals recursos per a persones sense llar i s’han reconvertit des de l’esclat de la crisi del coronavirus. “El mes passat vam fer 3.248 dutxes i vam atendre 613 persones”, concreta el portaveu de la cooperativa, Ernest Morera. “Això al centre de Barcelona no ho ofereix ningú. Si tanquem, moltes persones es quedarien sense res. Per això teníem clar que havíem de ser responsables, però també buscar una solució”, afegeix un altre treballador del gimnàs, Santi González. Els tràmits els han iniciat aquest mateix matí, quan han rebut els resultats de les proves PCR que els van fer les professionals sanitàries del CAP Raval Nord.\nAra, els gestors detallen que hauran de fer un esforç pressupostari per contractar els nous treballadors, però que així s’aconsegueix mantenir el projecte. I d’aquí a dues setmanes, si tot va bé, el retorn a la normalitat.\nBarri de Sant Antoni Barri del Raval Coronavirus Sensellar


I Congrés de la RUSC (19 i 20 novembre). Inscripció oberta\nHome > I Congrés de la RUSC (19 i 20 novembre). Inscripció oberta\nLa Universitat de València, a través del Vicerectorat de Projecció Territorial i Societat, i la Red de Universidades de la Serranía Celtibérica (RUSC), organitzen el Primer Congrés d'aquesta xarxa interuniversitària sota el títol: 'Despoblació i desenvolupament sostenible. Activar la Regió muntanyenca Celtibèrica', que tindrà lloc a l'Aula Magna de la Facultat de Medicina (el dia 19 de novembre pel matí) i en la Sala de Juntes de l'Edifici de Rectorat (la resta del congrés).\nLa regió montanyenca celtibèrica és una inter-regió que s'estén per les zones muntanyenques de les comunitats autònomes d'Aragó, Castella-la Manxa, Castella i Lleó, la Rioja i la Comunitat Valenciana. Ocupa el 13% del territori d'Espanya, però només compta amb l'1% dels seus habitants. Aquesta situació extrema ha motivat que siga coneguda com la zona zero de la despoblació o la Lapònia espanyola.\nEn 2015 es va constituir una xarxa composta per les 10 universitats que compten amb campus en l'espai de la zona celtibèrica amb l'objectiu de servir al desenvolupament social, econòmic i cultural d'aquest territori a través de la investigació. El Primer Congrés de la Xarxa d'Universitats RUSC pretén ser una crida a l'activació d'un territori i els seus recursos en les múltiples dimensions que defineixen les seues possibilitats de desenvolupament; entre elles, l'economia, el medi ambient, la cohesió social, la cultura i la política, per a això s'han reunit com a ponents, al voltant de sengles taules redones temàtiques, als millors especialistes de l'acadèmia espanyola en aquests àmbits i aquest territori. Un Congrés per a conéixer i saber del territori, un congrés per a dissenyar les més innovadores i millors solucions en nom d'un futur sostenible.\nLes excepcionals mesures sanitàries que s'han adoptat per a la realització d'aquesta jornada fan necessària una inscripció prèvia, que és totalment gratuïta, a causa del caràcter públic de la Universitat de València. Es pot assistir a la jornada de manera presencial a través del següent enllaç (CLIC ACÍ PER A LA INSCRIPCIÓ PRESENCIAL); o de manera telemàtica, a través d'aquest altre que s'habilitarà minuts abans de l'inici de la jornada (CLIC ACÍ PER A VEURE EN STREAMING). A més, totes les persones matriculades obtindran un certificat d'assistència.\nDate From 2 november 2021 to 19 november 2021. 24h. Every day.\nPlace Aula Magna de la Facultat de Medicina i Sala de Juntes de l'Edifici de Rectorat\nRed de Universidades de la Serranía Celtibérica.\nTRIPTICO Congreso Serranía,0.pdf.


Biar acull la primera trobada de dones rurals de la Comunitat Valenciana - À Punt\nL’objectiu és fomentar la igualtat i fer visible el paper i la importància de les dones als pobles\n03 de novembre 2018 - 10:25\nLa localitat de Biar, a l’Alt Vinalopó, acull aquest cap de setmana la primera trobada de dones rurals de la Comunitat Valenciana, un fòrum de debat on es parlarà de desenvolupament rural, feminisme, despoblació, emprenedoria i artesania.\nLa Federació d’Associacions de Dones Rurals del País Valencià, FADEMUR-PV, ha organitzat aquesta reunió que té com a objectiu establir llaços entre dones, emprenedores i empresàries, i entre associacions, fomentar la igualtat i fer visible el paper i la importància de les dones als pobles. Aquest acte servirà també per a destacar la labor de diverses dones i projectes, fer visible un treball desenvolupat durant anys i impulsar les iniciatives de transformació de la societat en una de millor i més igualitària.\nLa trobada anirà acompanyada d’una fira d’artesania en femení i trencarà esquemes amb un conjunt d’activitats complementàries que permeten la conciliació, atés que els més menuts podran gaudir mentre els seus progenitors participen de les diverses taules i diàlegs preparats per a la jornada.\nLa periodista alacantina i presentadora del programa À Punt Directe, Carolina Ferre, serà l’encarregada de lliurar les distincions


Actualment, com es comuniquen els adolescents? Existeixen una infinitat de pàgines, programes i aplicacions, tan per a l’ordinador com per al telèfon mòbil i la tauleta, amb les quals la generació actual està en contacte amb la família, companys d’escola, professorat i les seves amistats. Cal remarcar que, per tant, les noves tecnologies estan presents en tots els àmbits de la seva vida.\nQuè volem dir amb això? Amb les noves tecnologies els adolescents, entre d'altres coses, aprenen, s’informen, es relacionen, s’expressen i es diverteixen. És molt fàcil veure, de forma quotidiana, situacions en què un nen petit o un adolescent està interaccionant per mitjà del telèfon mòbil o la tauleta en comptes d’estar relacionant-se amb les persones que estan al seu costat. O també aquells adolescents que tenen contacte a través de les xarxes però que a l’hora d’interactuar cara a cara no ho fan de la mateixa manera.\nÉs per això, entre d’altres coses, que s’ha de promoure tan la prevenció com l’educació en les noves tecnologies. És fonamental si es vol aconseguir que els adolescents en facin un bon ús.\nQuè passa si no se’n fa un bon ús? Senzillament, parlaríem de pèrdua de privacitat, de contacte amb desconeguts, aïllament i, aspectes més greus, com el ciberbullying, el grooming què són conductes per part d’adults per guanyar-se l’amistat d’un menor, a través de falses identitats o mentides, per després abusar d’ell; o el sexting que és l'enviament de material pornogràfic i eròtic propi o de tercers a través dels dispositius mòbils.\nTan a nivell administratiu o institucional com a nivell escolar s’han de realitzar programes preventius i programes d’educació de bon ús de les noves tecnologies. Entre d'altres coses han ensenyar què és la xarxa, que hi podem trobar o quins perills hi ha. Tot això ha de servir perquè els adolescents estiguin conscienciats del que es poden trobar a la xarxa. I també els servirà per tenir eines per afrontar i per gestionar de millor manera algunes problemàtiques que sorgeixin.\nI des de casa que es pot fer? Es pot seguir un mètode consistent en:\n-Observar els hàbits dels fills en aquestes tecnologies.\n-Controlar l’ús perillós o els accessos perillosos.\n-Limitar el seu ús o establir normes de connexió.\n-Ajudar tan a nivell explicatiu com anar a demanar consell a un especialista.\nAixí doncs, una bona eina de prevenció ha d’estar basada en la educació en valors i habilitats per afrontar la vida, l'assertivitat i l'autoestima.


EL PRESIDENT D’ANPE NACIONAL COMPAREIX DAVANT LA SUBCOMISSIÓ D'EDUCACIÓ I ESPORT DEFENSANT UN PACTE EDUCATIU QUE PRIORITZI L'ESTABILITAT DEL SISTEMA EDUCATIU\nAquest matí Nicolás Fernández Guisado, president nacional de ANPE ha intervingut en la subcomissió en el si de la Comissió d'Educació I Esport per transmetre la posició i el compromís d’ANPE en relació amb l'elaboració i l'impuls d'un Gran Pacte d'Estat Social i Polític per l'Educació.\nAbans d'abordar les propostes, ANPE després d'haver realitzat un diagnòstic de la situació en la qual es troba el nostre sistema educatiu, ha exigit la reversió de les retallades perquè des de l'any 2010 s'han vingut produint desajustaments pressupostaris que van afectar a la qualitat del nostre sistema educatiu i a les condicions laborals del professorat.\nPer aconseguir aquest Pacte Educatiu partim de l'article 27 de la Constitució, per impulsar un acord bàsic que permeti aconseguir una educació de qualitat cercant l'equitat que ens equipari amb els països més avançats del nostre entorn. El pacte d'Estat per l'Educació ha de partir, precisament, del reconeixement d'aquesta necessitat. Serà necessari per a això abordar una sèrie d'aspectes primordials:\nEl model i estructura del sistema educatiu: és necessari un canvi de model educatiu cap a paràmetres de qualitat basats en la valoració del coneixement, l'adquisició de competències, l'exigència en l'aprenentatge, l'avaluació rigorosa i l'esforç, conceptes que no estan renyits amb l'atenció a la diversitat o les necessitats especials, tot el contrari, impulsen les veritables potencialitats dels alumnes, sigui el que sigui el seu punt de partida. Per ANPE les avaluacions han de servir per millorar els resultats i han de ser un instrument per al diagnòstic del progrés en l'aprenentatge, per a l'homologació de continguts i per a l'aplicació de programes de reforç i recuperació dels alumnes.\nLa vertebració i cohesió del sistema educatiu: L'Estat està obligat a definir uns principis i uns continguts bàsics comuns per tots i fer-los complir amb la finalitat de cohesionar el nostre sistema i això afecta tant als continguts curriculars, als drets dels ciutadans a fer compatible el dret a conèixer i utilitzar el castellà amb les altres llengües vernacles i a la pròpia regulació dels cossos docents. Prioritzar l'escola pública com a eix vertebrador del sistema educatiu perquè és l'única que arriba a tots els racons, atén a tots els alumnes qualsevol que sigui la seva situació i és per això garant de la cohesió social i del principi d'igualtat d'oportunitats. La vertebració ha d'afectar també al manteniment del caràcter estatal dels cossos docents i al lideratge que ha d'exercir el MEC amb les polítiques d'ofertes d'ocupació pública. No resulta admissible el descontrol que cada any es ve produint en ocasió de les convocatòries d'oposicions.\nEl finançament de l'ensenyament: Ha d'existir un compromís econòmic entre els partits polítics i entre l'Estat i les comunitats autònomes mitjançant un Llei de finançament. Hem d'anar augmentant la inversió educativa, fins a recuperar el 5% al final d'aquesta legislatura, per projectar a les següents un augment d’almenys, un 6% del PIB. Només així es posaran en marxa les reformes en el nostre sistema educatiu. És necessària, a més, la promulgació d'una Llei de Finançament per als ensenyaments professionals, amb indicació expressa de les responsabilitats que en matèria de finançament hagin de tenir les administracions públiques de manera que es garanteixi una suficient dotació de recursos materials i humans per a l'atenció de tota la demanda de formació professional.\nEl funcionament dels centres: Encara que és cert que en les darreres lleis s'han produït alguns avanços, necessitam desenvolupar el principi d'autonomia pedagògica i organitzativa dels centres i dissenyar un nou marc de la funció directiva més professionalitzada, regular la participació als centres així com la recuperació de les competències tècnic-professionals per als claustres docents.\nLa situació del professorat i el seu desenvolupament professional. L'elaboració d'un Estatut Docent que contempli un nou model de formació inicial i una nova selecció del professorat a través de la instauració del MIR educatiu, a més d'un Estatut de la Funció Docent, partint del respecte als drets adquirits al professorat, sent una norma marc imprescindible per regular l'accés, la selecció i el desenvolupament de la carrera professional des de l'ingrés fins a la jubilació. Si el pacte que s'aconseguís no abordés en profunditat la situació del professorat, aquest mai serà efectiu.\nL'aprovació d'un Pla Estratègic Nacional de Millora de la Convivència Escolar liderat i coordinat pel Ministeri, que explicaria, entre uns altres, amb els següents apartats: Un programa de prevenció d'assetjament escolar, la reactivació de l'Observatori Estatal sobre la Convivència Escolar, El compliment i desenvolupament dels Decrets de convivència, així com les Normes de conducta establertes als centres. El desenvolupament reglamentari en totes les Comunitats Autònomes de l'article 124 de la LOMCE que recull la consideració d'autoritat pública dels docents i un pla específic de formació del professorat per a la prevenció i detecció de conflictes relacionats amb la convivència escolar.\nPer ANPE, el Pacte o l'Acord perquè sigui possible, ha de ser polític, social i territorial. Som conscients que el consens sobre aquestes qüestions és complex, però és necessari aconseguir-ho si veritablement volem treure a l'educació de la confrontació ideològica permanent i dotar d'estabilitat al sistema educatiu.\nPer ANPE aquest pacte ha de conduir a tres objectius essencials: recuperar el sentit etimològic d'educar enfront del més limitat d'ensenyar, combatre el fracàs escolar millorant el rendiment educatiu de tots els alumnes i revaloritzar la professió docent.


No fa ni deu minuts que l'Asha i l'Ariel passejaven el seu amor impossible pels carrers de la tres vegades ciutat santa. No en fa ni cinc que les seves mans s'aferraven amb la violent necessitat dels qui se senten únics, dels qui se saben rars enmig de l'estesa fetor. Ara, només les mans romanen lligades prop de l'indret on aquell cinturó adherit a una panxa jove ha fet explosió. La resta dels dos cossos, una munió de bocins socarrimats de forma i mida diversa, esquitxen les parades del mercat Mehane Yehuda com si d'un llenç d'artista plàstic es tractés.\nEl suc dolç de les síndries esventrades regalima per sobre del cap de l'Asha fins a trobar-se amb la cama cauteritzada de l'Ahmed, el verdulaire siri-jueu que li acabava de vendre un enciam i dos cogombres. Del coll d'un nano, amb ulls esbatanats i boca oberta però muda, i que n'ha sortit miraculosament il·lès, en pengen part dels budells del jove Ariel. El braç seccionat a l'alçada de l'espatlla d'un etíop, jueu de tercera classe, conviu amb el pot d'olives picants de la parada on despatxava en Sidi, palestí de disset anys de Betlem, estrepitosament foradat per la metralla. I el tronc d'en Samuel, sefardita del Marroc, jau atrapat entre els ferros roents i el tendal de la parada de hommos i mutabal d'en Jaziel.\nJa són aquí els rabins i seminaristes ortodoxos de l'Associació Pietat. Aparentment immunes a la fortor, recolliran com sempre els trossos de carn, ossos i vísceres humanes per a la seva posterior identificació. També en trobaran del petit Hassan, la casa del qual va ser enderrocada abans d'ahir pels bulldozers israelians i que repartia fins fa tot just un quart d'hora el Jerusalem Post, que aquest matí lluminós d'estiu obria pàgina amb les més recents encaixades de mans dels acèrrims enemics i el còmplice somriure del gendarme de la pau global.\n" de la tres vegades ciutat santa"\nés una castellanada (diria algú)\nen cataà és millor posar:\n'de la per tres vegades ciutat santa'\nei, oh, és un parlar, m'entens , no?\nperunforat | 08-02-2008 | Valoració: 10\nfff...no diré massa, ja està tot dit al detall. És el què hi ha. Odiosa realitat, fàstic humà comú capaç de...fff...la Pestilència ha d'estar a relats comentats, oh i tant...\nNo llegiré res més, aviat plegaré, demà em llegiré un altre relat teu.\nP.D: el teu "mecagontot" al fòrum pel tema dels polítics m'ha dut aquí!


La transformació de les Glòries | Núvol\nLa transformació de les Glòries\nLa plaça de les Glòries ha estat sotmesa a múltiples canvis en molt poc temps. Tot va començar amb l’enderrocament de l’anella viària el març del 2014. Actualment, Les Glòries, es troba en un procés d’urbanització provisional amb l’objectiu de dotar de vida, usos i serveis aquest gran espai.\nLa pèrgola a la plaça de les Glòries\nEl procés de transformació de la plaça de les Glòries ha estat planejat amb l’objectiu de donar més visibilitat a tot el conjunt d’edificis que ja envoltaven aquest espai o als que s’han anat alçant amb motiu de la remodelació de l’emplaçament: el Teatre Nacional, l’Auditori, el Museu de Disseny Hub (DHUB), la Biblioteca El Clot-Josep Benet, el Centre Cívic la Farinera del Clot, el Mercat dels Encants o el Jardí de les Alzines.\nLa plaça de les Glòries ha deixat de ser un embull on circulen vehicles, ara és un espai que els ciutadans poden fer servir. Una de les novetats de la plaça es troba davant del DHUB, on s’ha instal·lat un umbracle fet amb lones impermeables de colors dissenyades per l’artista Neil Harbisson. L’artista, que només hi veu en blanc i negre, va dissenyar una tecnologia, l’Eyeborg, que permet identificar els colors amb sons, executable a la pèrgola mitjançant una aplicació. També s’ha habilitat un espai verd provisional davant dels Encants, amb aproximadament dues-centes alzines que formaven part de l’antiga plaça. El projecte, fins i tot, té cabuda per a les idees dels més petits de la zona, que han participat en el disseny d’un drac que es pintarà al terra a la banda sud de la plaça i que conformarà un espai de joc per a infants.\nLes obres es troben en plena fase d’urbanització provisional, és una de les últimes etapes per les quals haurà de passar la modificació de l’espai. La quarta i última fase, la construcció dels túnels viaris, està previst que comenci el primer semestre del 2015. Aquests túnels canalitzaran el trànsit d’entrada i sortida de la ciutat per sota de Les Glòries.


Paper Mullat: 443. Autorefrescar pàgines web\n443. Autorefrescar pàgines web\nTinc una pàgina web que he d'anar refrescant de tant en tant per veure si els seus continguts han canviat. El problema és que els canvis de continguts no segueixen cap patró i que si trigo massa a refrescar he de tornar a loginejar-me. Seria genial poder programar refrescos automàtics de les pàgines que m'interessen.\nHe estat googlejant solucions per a facilitar-me aquesta tasca i de seguida n'he trobat dues:\nusar la pàgina web www.refreshthis.com. Només cal introduir la pàgina a refrescar i el temps de refresc. El refrescador ocupa la part superior de la nostra pàgina amb les opcions de refresc.\ninstal·lar el plugin de Firefox ReloadEvery. Això permet configurar el botó de refresc del Firefox perquè faci autorefrescos cada cert temps. Només funciona amb Firefox.\nEspero que us siguin d'utilitat!\nescrit a les 7:48 a. m.\nEtiquetes de comentaris: autorefrescar, informàtica, refreshthis, reloadevery, web\n442. Michael Jackson, In Memoriam (1958-2009)\n441. Invizimals, més realitat augmentada\n440. La joya más preciosa, de Marian Henley\n439. Arrugas, de Paco Roca\n437. Mesosfera, una taula escolar interactiva\n436. Eagle Mode, una GUI zoomable


El cava Roger Goulart Brut Nature Reserva escollit cava solidari del Club Rotary 2019-2020\nJurat del cava Rotary\nEl cava del celler de Sant Esteve Sesrovires es va imposar en el tast a cegues que es va celebrar en un acte previ al sopar solidari del Club Rotary a la Confraria del Cava\nRamon Roset (Confraria del Cava)\nEl cava Roger Goulart Brut Nature Reserva va ser el cava escollit per convertir-se en el cava Rotary 2019-2020. Un jurat format per l’alcalde de Subirats, Pere Pons, l’escriptor Zoltan Nagy i el cap de redacció de Vadevi, Ramon Roset, el van triar entre una terna, en un tast a cegues públic que va obrir els actes del sopar solidari que el Club Rotary va celebrar aquest passat divendres a Torre Ramona, seu de la Confraria del Cava.\nL’acció del cava Rotary aporta fons al projecte “Polio Plus” del Rotary Club International, que té com a objectiu l’eradicació de la poliomielitis al món. Amb cada ampolla de cava Rotary venuda s’aporta la quantitat equivalent a poder vacunar a 9 nens i protegir-los d’aquesta malaltia.\nEl Club Rotary és una xarxa mundial formada per més d’1.200.000 veïns, amics, líders i persones que prenen acció per solucionar problemes, els que units generen un canvi positiu i perdurable en comunitats dels seus països i de l’estranger.\nEls beneficis de l’organització del sopar solidari celebrat a la Confraria del Cava es destinaran a la compra d’una nova ambulància per a Creu Roja de l’Alt Penedès.


MONTSE ROMAGOSA. Psicologia per infants, joves i adults: Èines molt útils per a corregir conductes\nÈines molt útils per a corregir conductes\nel Joc d'intervenció:\nAquest joc ensenya als nens com reaccionar davant de la frustració i l'enrabiada d'una manera adequada i saludable. El material consisteix en unes targetes on hi surt representada una situació relacionada amb la conducta. També treballa la responsabilitat, ajuda a resoldre conflictes i tot tipus de rivalitat. Cadascuna de les situacions plantejades genera sentiments negatius i han d'escollir opcions de resposta davant l'exemple que descriu la targeta. A mesura que va avançant el joc, els nens aprenen que està enfadat és un sentiment normal i, el que realment importa és la forma en què s'expressa.\nEdat d'aplicació: de 5 a 10 anys\nDe 2 a 6 jugadors o equips amb la participació d'un professor, orientador o terapeuta.\nHo ha editat: TEA EDICIONES\nEtiquetes de comentaris: Èines molt útils per a corregir conductes


La Fira de l'Oli de Siurana tanca amb «satisfacció» l'edició més nombrosa\nUn dels vint punts de venda d'oli de Siurana, ahir al matí a la plaça Corsini.\nLa Cooperativa Agrícola de Garcia va tornar després d’una absència de sis anys i el seu president va assegurar que «hi serem la pròxima edició»\nActualitzada 02/12/2019 a les 08:24\nLa dinovena Fira de l’Oli Nou de la DOP Siurana de Tarragona va tancar ahir diumenge amb «satisfacció» per part del Consell Regulador i de les cooperatives que hi van participar. Josep Sicart, president de la Cooperativa Agrícola de Garcia, va comentar a aquesta redacció que «feia sis anys que no veníem i l’any vinent tornarem». Sicart va lamentar que l’organització no els va incloure en els tríptics promocionals «i ens va posar en una cantonada amb menys circulació de persones, però ens vam queixar i ens han escoltat». El president de l’entitat va dir que les vendes van anar «força bé».\nPer la seva banda, Josep Maria Salvat, president de la Cooperativa de Constantí, va afirmar que la fira «ha anat molt bé i a Tarragona tenim clients fidels al nostre oli que repeteixen tots els anys». «També n’hi ha que els agrada canviar», va dir Salvat, qui va afirmar que «el clima ha acompanyat» i «estem molt contents». Aquesta cooperativa ha produït enguany «prop de 800.000 quilos d’oliva».\nEn termes similars es va expressar Montserrat Masdeu, de la Cooperativa de la Bisbal de Falset. «Ha anat molt bé, tot i que aquest any hi ha sis cooperatives més que el 2018, la qual cosa vol dir que les vendes es reparteixen més». Masdeu va remarcar que fires com la de Tarragona «et donen a conèixer i fomenten el consum de l’oli de la DOP Siurana». A més, «en aquesta edició el bon temps ens ha acompanyat, la qual cosa ha fet que vingués molta gent a la fira». Montserrat Gelonch, responsable de comunicació del Consell Regulador, va destacar que la fira d’enguany «ha crescut pel que fa al nombre de cooperatives participants, 20 de les 32 de la DOP, i l’afluència de persones ha estat major que altres anys». Gelonch va remarcar que les persones que es van acostar a la fira van participar «en les activitats». La responsable de comunicació va afegir que «l’objectiu de la fira és vendre, però també per difondre la cultura de l’oli del nostre territori». El 2018 es van vendre 34.800 litres i Gelonch espera que «s’hagi superat aquesta xifra».\nComenta el contingut : La Fira de l'Oli de Siurana tanca amb «satisfacció» l'edició més nombrosa


Aquest any hem compartit el nostre viatge amb un grup d'amics, per mostrar-los aquest país que tant estimem, Gàmbia.\nHem visitat llocs espectaculars com el manglars de Lamín, les platges de pescadors de Sanyang i Tanji, Kartung, Brikama, hem conegut la seva història a Albreda, ... però per damunt de tot hem conegut la seva realitat més propera: hem entrat a les seves cases, hem visitat mercats, hospitals i col·legis, i el que és més important hem compartit el nostre temps amb ells, hem conegut les seves inquietuds i necessitats, ens hem apropat a les seves vides.\nHa estat una gran experiència i molt enriquidora,\nConstrucció del primer pavelló dormitori\nde l'escola de Kerr Gallo\nJa s'han fet uns 1.500 blocs de ciment per a la construcció del primer pavelló dormitori de l'escola.\nTambé s'ha marcat la situació a on anirà construït.\nQuan se'n hagin realitzat uns 3.000 blocs, es faran les rases per als fonaments i es començaran a aixecar les parets.\nCampanya higiènica i sanitària\nS'està portant a terme una campanya higiènica i sanitària, amb el suport dels doctors cubans, els qui van donar una xerrada sobre com utilitzar el material per a la higiene bucal que es va portar (una bossa contenint un raspall, un tub de pasta i un got de plàstic), perquè sigui usat dues vegades al dia.\nTambé s'ha fet l'aportació de 35 kg de pastilles de sabó, donades per Jabones Beltran.\n(clica a les icones)\nCompra de cabres\nS'ha col·laborat amb la compra de cabres per a els nens de Kerr Gallo.\nEntre la compra dels llibres i aportacions fetes en efectiu es podran comprar 11 animals.\nHem col·laborat amb el subministrament de 186 Kg de mongetes seques, de cara a enriquir la dieta dels nens de Kerr Gallo.\nAprofitant el començament del ramadà, es va fer entrega de la roba que havíem portat, i d'altre que hi havia de guardada. Es va fer com una celebració per a que els nens no identifiquessin l'arribada de viatgers amb l'entrega de regals, preservant així els vincles d'amistat i no de donants. Es important per a la seva formació el no esperar rebre alguna cosa cada vegada que vegin un "tubab".\nEs va fer una gran xocolatada a la que hi van participar tots els nens de Kerr Gallo\nEntrega màquina de soldar\nGambia Asociation Physical Disabled\nEl nostre amic i col·laborador, en Pep Porras, ha fet entrega al Departament de Recuperació de Minusvàlids, de la màquina de soldar que l'empresa Tecnomec ens va donar. Aquesta màquina els serà de gran profit per a la reparació i adequació de les cadires de rodes i enginys per a discapacitats.\nS'ha fet entrega a l'Hospital Royal Victoria, de retrovirals per l'VIH, donats per un dels nostres col·laboradors.\nCanarias Football School\nHem fet entrega de 30 pilotes de futbol a l'escola de futbol de Brufut\nHem fet entrega de part del material mèdic i farmacèutic que ens va donar LABORATORIOS ZAMBON, a la Missió Mèdica Cubana de l'Hospital d'Essau.\nUn total de 6 caixes de FLUIMICIL i 4 caixes de guants de làtex.\nTransport i entrega de material\nGràcies a l'ajuda d'Spanair, hem pogut transportar gran quantitat de material i hem pogut fer entrega dels batuts subministrats per Nestlé, gran quantitat de sabates i de roba.\nContractació d'un professor d'anglès\nEscola de Kerrgallo\nS'ha assolit una de les fites que perseguíem feia temps, la instauració de l´anglès com a matèria d'estudi per a tots els nens de l'Escola de Kerrgallo. Per això s'ha fet la contractació d'un professor titulat i qualificat, Mr Nbay, que exerceix com a professor d'anglès al Essau Basic School.\nEl proper 1 de gener, començaran les classes per a les tres aules: 1er i 2on, que componen el gairebé centenar de menors de 14 anys i la classe dels grans. 45 minuts per a cadascun d'aquests grups, cinc dies a la setmana\nMillora de l'alimentació\nHem col·laborat amb la compra i subminitrament de 242 kg de mongetes seques.\nAlgun dia s'hauran d'acabar els batuts, i és l'aportació d'aquests complements alimentaris els que farà millorar la seva nutrició.\nConsumeixen 2,5 kg de mongetes al dia barrejat amb l'arròs. És més car que l'arròs, però definitivament és donar un pas més ambiciós: de pal·liar la FAM a pal·liar la DESNUTRICIÓ.\nPot fer molt ... és la solució de futur. Juntament amb les cabres, i l'horta\nS'ha fet l'adquisició de 900 llibretes i de gran qualitat i 80 pàgines cadascuna, per l'Escola de Kerrgallo


Ajuntament de Malgrat de Mar/Història\nUna mirada enrere des del present\nÉs impossible resumir en poques pàgines la història d’una població com Malgrat. El més aconsellable és fer una recerca per temes concrets. Al web de l’Arxiu Municipal, hi trobareu els inventaris d’un bon nombre de fons documentals, així com documents (incloses fotografies, vídeos), premsa i llibres escanejats. Podeu consultar les publicacions editades per l'ajuntament aquí.\nD’obres generals, a banda del clàssic Malgrat i sos contorns de Mn. Fèlix Paradeda, podeu consultar la Història de la vila de Malgrat de Mar, de Josep Maria Massons, publicada per l’Ajuntament de Malgrat de Mar l’any 2010\nEl Malgrat que veiem avui és el fruit d’uns quants segles d’història. Si pugem dalt del parc del Castell tindrem una bona vista, però si anem fins dalt del Turó d’en Serra ens situarem millor geogràficament i també històricament\nVeurem, a la part est, un territori banyat pel riu Tordera que encara conserva una àmplia zona agrícola (el pla de Grau), que la pagesia va anar conquerint amb molt d’esforç, ja que originàriament era una zona d’aiguamolls. Veurem les dues zones industrials, la que està al costat de mar, on hi ha indústries químiques i la de can Patalina. I, a la part sud, una àmplia zona hotelera, que s’ha menjat pràcticament tot el pla de Pineda. La principal activitat de econòmica al llarg de la nostra història ha estat l’agrícola, però això no treu que, a partir del segle XIX hi tingui una especial rellevància les activitats industrials, lligades al tèxtil, però també, ja entrats al segle XX, les fàbriques de tanques per a bolsos, i, també, les indústries químiques\nVeurem, si ens hi fixem bé, una petita pedra surant al mar. És el que anomenem “la Pilona”, una plataforma que servia com a punt de descàrrega d’un complex sistema de vagonetes que, des de les mines de ferro de Can Palomeres, transportaven el mineral extret de les entranyes de la muntanya. Aquesta activitat, de principis del segle XX, comportà l’arribada d’un bon nombre de persones procedents de la regió de Múrcia, que actuaren com a reclam de moltes altres que acabarien venint.\nSi girem cap al nord, trobarem el castell de Palafolls. La història medieval i moderna de Malgrat va lligada a la baronia de Palafolls, que té el seu centre inicial en aquest castell. Malgrat neix oficialment el 27 de desembre de 1373 quan Guillem de Palafolls atorga una carta de poblament per fomentar el creixement d’un nucli urbà ja existent que passa a dir-se “Vilanova de Palafolls”. Aquest serà el nom “oficial”, però el nom popular sempre serà el de Malgrat. Fins i tot els documents fan referència a la nostra població com a “Vilanova de Palafolls, àlias Malgrat”\nDifícilment, però, podrem copsar, des de dalt del Castell o des del turó d’en Serra, els primers vestigis documentats d’activitat humana en el nostre terme. Estan ubicats en l’actual zona urbanitzada de Santa Rita i formen el que es coneix com a una vil·la romana, datada de finals dels segle I abans de Crist. Es tracta d’un nucli camperol on s’hi han trobat nombroses restes defectuoses d’àmfores romanes, cosa que ens fa pensar en l’existència d’un forn que les fabricava. Aquesta vil·la estaria lligada a la ciutat romana de Blandae.\nSi deixem de mirar el poble des de una mica amunt i hi passegem, trobarem en els carrers i en les places edificis que et portaran segles enllà. El més antic el trobarem a la capella annexa a l’hospital de pobles, del carrer de Passada, construïda al final del segle XV; No podem deixar de visitar l’església parroquial, del segle XVIII i una sèrie d’edificis modernistes de principis del segle XX (ca l’Arnau, la torre de la vídua de Can Sala) i unes magnifiques escoles dites nacionals construïdes el 1927 i conegudes aleshores com a Escoles Noves.\nMés enllà d’alguns personatges de relleu que caldria destacar, des de Ramon Turró fins a Marià Cubí., des de Fèlix Cardona a Zenòbia Camprubí, el que configura una població és la seva gent. Passegem pels carrers i preguntem. Hi ha tant per descobrir!\nFotografies extretes de diversos fons fotogràfics de l’Arxiu Municipal de Malgrat.\nA dalt, d’esquerra a dreta: Fons Juli de Cardona Girons, Josep Bechdejú, Josep Bechdejú i Fèlix Cardona\nA baix, d’esquerra a dreta: Fons d’Antoni Poch, Josep Bechdejú, Fèlix Cardona i Antoni Poch\nFons documental Mapa de Patrimoni Local\nData i hora de la darrera actualització d'aquest contingut: 07-02-2020 14:09


L'Ajuntament clausura un bar de Monsolís que ja havia estat sancionat anteriorment - Diari de Sant Adrià\nL’Ajuntament clausura un bar de Monsolís que ja havia estat sancionat anteriorment\n24/07/2014 – El passat mes de juny l’Ajuntament va obrir un expedient de clausura a l’establiment perquè tenia llicència de bar restaurant i desenvolupava activitat de bar musical.\nL’Ajuntament va executar el 22 de juliol el tancament del bar El Prado, situat al c. Almirall Oquendo, 49, al polígon industrial de Monsolís. El passat mes de juny l’Ajuntament va obrir un expedient de clausura a l’establiment perquè tenia llicència de bar restaurant i desenvolupava activitat de bar musical, una activitat que el Pla General Metropolità no permet exercir en el polígon industrial de Monsolís. L’Ajuntament també li havia imposat una multa de 20.000 € per aquest mateix motiu a principis del mes passat.\nL’Ajuntament continua doncs amb el pla especial de seguiment dels bars per tal de garantir el descans del veïns i la bona convivència. El major control policial ha permès obtenir les proves per obrir els corresponents expedients sancionadors que estan acabant amb la clausura del negoci o la reducció horària dels establiments.\nArticle anteriorUn incendi a Sant Adrià acaba amb la desarticulació d’una xarxa de tràfic de cocaïna\nArticle següentEl Sant Gabriel començarà al Ruiz Casado


Grau superior esquí de fons\nCicle Formatiu Grau SuperiorESQUÍ DE FONS\nAquests ensenyaments proporcionen els coneixements i la capacitació bàsica per planificar i dirigir l'entrenament i la participació d'esportistes i equips d'esquí de fons en competicions de grau mitjà i d'alt nivell i dirigir escoles d'esports d'hivern.\n· 655 hores teoricopràctiques\n· 200 hores de pràctiques en empreses\nHorariAquesta formació es desenvolupa en diferents moments de l'any. Per conèixer l'oferta concreta cal consultar el nostre web (www.joviat.com) en la pestanya calendari per obtenir la informació actualitzada de l'oferta formativa d'aquesta especialitat. Programem cursos en horaris especials (intensius i caps de setmana) per adaptar-nos a les necessitats d'estudiants i treballadors que vulguin compatibilitzar les seves activitats amb aquesta formació.\n· Biomecànica esportiva\n· Entrenament d'alt rendiment esportiu\n· Fisiologia de l'esforç\n· Gestió de l'esport\n· Psicologia de l'alt rendiment esportiu\n· Sociologia de l'alt rendiment esportiu\nBloc específic (365 hores)\n· Desenvolupament professional III\n· Material d'esquí de fons III\n· Metodologia de l'entrenament de l'esquí de fons II\n· Optimització de les tècniques i tàctiques del surf de neu\n· Seguretat esportiva III\nProjecte final (50 hores)\nEls blocs comú i complementari són convalidables de manera directa amb els de la resta d'especialitats esportives d'aquestes modalitats de formació. Competències professionalsEl títol de Tècnic/a Superior d'esport en Esquí de Fons acredita que el seu titular té les competències necessàries per planificar i dirigir l'entrenament d'esportistes i equips d'esquí de fons d'alt nivell i per la direcció d'escoles d'esports d'hivern.\nÀmbit professionalEmpreses de turisme de neu, estacions d'esquí, centres educatius, clubs, associacions i altres entitats esportives, federacions, empreses de serveis esportius i de lleure. L'alumne/a després de completar la formació podrà exercir com a instructor/a, entrenador/a d'esportistes d'alt i mitjà nivell, programador/a d'activitats esportives i director/a esportiu/va en l'àmbit de l'alta competició.\nSortides professionalsInstructor/a, planificador/a d'activitats de neu, entrenador/a i director/a d'activitats d'alta competició.\nEls alumnes que superin els ensenyaments de Grau Superior corresponents a qualsevol modalitat esportiva podran accedir als estudis universitaris de mestre/a, diplomat/da en Educació Social, diplomat/da en Infermeria, diplomat/da en Empreses i Activitats Turístiques, diplomat/da en Treball Social, diplomat/da en Turisme i llicenciat/da en Ciències de l'Activitat Física i de l'Esport.


ESCARLET VERMELL, escarlot vermell, carlet vermell\nDESCRIPCIÓ: gran, de 8-15 cm, primer convex, després aplanat i finalment una mica deprimit, amb el marge involut de jove, i més tard incurvat. La cutícula, que és parcialment separable, és llisa i lleugerament llistada, viscosa en temps humit, de color rosat i tacada de vermell vinós, més fosca al centre. El marge és més clar i es taca de groc crom. Làmines adnades, de color blanc, tacades lleugerament de vermell vinós. Esporada de color blanc, Peu robust, de 4-8 x 1,8-3 cm, cilíndric, una mica atenuat i, a vegades, corbat. És sec, llis o una mica esquamós, de color blanc; es taca de vermell vinós, com el barret. Carn abundant i compacta, fibrosa al peu, de color blanc, d'olor suau i gust dolç, a vegades una mica amargant.\nHÁBITAT: Fong micorrizogen que viu associat a planifolis, bàsicament alzines, en tota mena de sòls, amb preferència pels bàsics i els neutres. Fructifica a la tardor, generalment en "clapades" de nombrosos exemplars, que reben el nom d' "escarleteres". És comú; es troba més abundantment en els alzinars calcícoles litorals i muntanyencs.\nCOMESTIBILITAT: És un bon comestible, millor per acompanyar guisats que per menjar-lo sol, perquè la seva carn absorbeix tots els agradables sabors del plat. És adequat per ser cuinat amb tota classe de carns, però potser el "platillo" més tradicional és el que s'elabora amb vedella.\nREMARQUES: És, sens dubte, el bolet més apreciat a les nostres contrades, amb més tradició rural que el pinetell. La seva abundància a les comarques de la Selva i la Garrotxa provoca autèntiques "caceres", els resultats de les quals s'avaluen més per coves que per cistells. No s'acostuma a menjar després de ser collit, sinó que es conserva en sal o salmorra per a una utilització posterior. També es pot servar al bany maria o en vinagre. Traient-li la cutícula, ja que amarganteja, se'n millora la qualitat.


Albiol torna a titllar de "cop d'Estat" l'acte sobre la llei del referèndum\nEl líder del PPC creu que JxSí i CUP pretenen, amb les explicacions sobre la normativa de l'1-O, que l'Estat suspengui l'autonomia de Catalunya\nper ACN 04 de juliol de 2017 16:29\nEl PPC ha reaccionat amb duresa contra l'acte on JxSí i la CUP han explicat la llei del referèndum, aquest dimarts al matí des de l'Auditori del Parlament. En una roda de premsa als faristols de la cambra, el president dels populars, Xavier García Albiol, ha qualificat l'acte de "cop d'Estat" i ha acusat els grups parlamentaris independentistes de pretendre "fer volar pels aires la democràcia, la llibertat i la convivència". A més, ha demanat que la Fiscalia actuï en contra de l'acte: "Seria desitjable i normal que ho fes", ha valorat. D'altra banda, Albiol també ha assegurat que les explicacions sobre la normativa que donarà cobertura legal a la votació de l'1-O busquen provocar que l'Estat suspengui l'autonomia de Catalunya.\nAlbiol també ha deixat anar que l'acte d'aquest matí és "esgarrifós i preocupant" des d'un punt de vista d'"higiene democràtica", i l'ha titllat d'"atemptat a la llibertat". Pel president del PPC, el text de la llei del referèndum "evidencia" que els polítics independentistes "han perdut el nord i el sentit comú", i que busquen un "xoc institucional" que pretenen traslladar al carrer amb un "xoc social". En aquest sentit, Albiol ha constatat que l'acte de JxSí i la CUP a l'Auditori del Parlament és un "insult" als demòcrates, i que en comptes de ser sobiranista és "totalitarista i al pur estil de Nicolás Maduro", en referència al president de Veneçuela.\nA més, el líder del PPC ha afirmat que JxSí i la CUP no busquen que es faci el referèndum, sinó que volen "provocar, de manera clara, que les institucions democràtiques suspenguin l'autonomia de Catalunya". Després d'assegurar que la llei del referèndum "no entrarà en vigor ni un sol minut", Albiol ha afegit que la resposta de l'Estat serà "proporcional" i "gradual" a mesura que les "provocacions" es vagin consolidant. En aquest punt, el cap de files dels populars catalans ha deixat clar que no vol que se suspengui l'autonomia, tot i que, si s'acaba prenent aquesta mesura, ha manifestat que des del PPC no es tindrà "cap complex ni mania".\nFinalment, Albiol ha conclòs que tant ell com la majoria de catalans se sentirien amb "certa tranquil·litat" si la Fiscalia actua en contra de l'acte d'aquest matí, i ha dit que "si cal" el PPC demanarà al Ministeri que prengui part. "Tinc l'esperança que no caldrà perquè, de moment, les institucions de l'Estat democràtic estan a l'altura de les circumstàncies", ha rematat Albiol.\nMés sobre la destitució de Baiget\nLa diputada del PPC al Parlament i presidenta del partit a Lleida, Marisa Xandri, ha afirmat que la decisió del president Carles Puigdemont de destituir el conseller d'Empresa i Coneixement, Jordi Baiget, "no ha estat per la mala gestió d'un conseller sinó per expressar el que pensa ell i el que pensen la majoria de membres del Govern". "Malauradament, a Catalunya llibertat d'expressió és sinònim de purga i de dictadura", ha lamentat Xandri.\nPer la seva banda, el diputat popular al Congrés, José Ignacio Llorens, ha rebutjat que "aquells que representen a un 30% de la població catalana vulguin imposar els seus mètodes, la qual cosa ens recorda les pitjors èpoques totalitàries del feixisme". D'altra banda, Xandri ha explicat que el PP de Lleida començarà a treballar després de l'estiu per confeccionar les llistes amb vista a les eleccions municipals del 2019, amb l'objectiu de doblar el nombre de regidors obtinguts el 2015 a la demarcació.


Podi de la Strip i l'Ela en divisió d'honor\n17 set 16 En la primera prova del màxim grau a la lliga catalana la Strip ha estat segona i l'Ela tercera\nComencem temporada de federació en DH a Can Roja, amb unes noves companyes: L'Ela i la Neus.\nFeia una calor exagerada pel que vàrem intentar minimitzar el malestar posant les carpes de tots els clubs enganxades, sense deixar passar cap raig de sol, però va ser impossible. Per anar al lavabo t’ho havies de repensar perquè allò era un forn i, tot i que van regar les pistes i ens van regar a nosaltres, no va servir per res.\nLes pistes que ens va plantejar el jutge eren maques, tant l'agility com el jumping, molt fluides i de correr. Tots cinc participants: l'Ela, la Strip, el Drac, la Coma i la Cora, van fer molt bona actuació. Gairebé tots van fer doble zero i només en l'agility l'Eli va eliminar en Drac perquè va tocar la zona de la passarel·la molt justet. Com ja sabeu te el campionat del mon en un parell de setmanes i no es va voler arriscar. L'Ela va penalitzar una miqueta en l'agility i la Coma i la Cora van penalitzar per temps en les dues pistes.\nPerò comencem temporada molt be, amb la Strip segona i l'Ela tercera en el podi, la Coma cinquena i la Cora vuitena, ens enportem uns quants punts a la butxaca.


Nova intervenció als exteriors del Terracotta Museu de la Bisbal d’Empordà, Notícies, Ajuntament de la Bisbal d'Empordà\nAhir, dilluns 29 d’octubre, va arrencar una nova fase d’obres del Terracotta Museu que comportarà la reorganització i rehabilitació dels exteriors del museu i de la seva zona pedagògica. Aquesta intervenció afectarà l’espai exterior i una part dels interiors i tindrà un cost total de 496.576 euros. Els treballs no només milloraran l’aspecte exterior del museu (el pati i l’espai d’aparcament), sinó que també serviran per equipar-lo amb les infraestructures necessàries per a poder-hi realitzar activitats a l’aire lliure, com fires o espectacles.\nFinalment, una de les naus de l’antiga fàbrica albergarà l’aula taller del Cicle Formatiu de Grau Mitjà de Terrissa (les pràctiques del cicle ja s’estan duent a terme al museu des del curs 2017-2018, però ara tindran un espai propi dins de les mateixes instal·lacions). També hi haurà un nou espai per a l’Associació de Ceramistes de la Bisbal, col·lectiu que fa un any que ja té la seva seu al museu.


Consell de la Joventut de Barcelona Presentació del llibre “Sacsegem la ciutat” i entrega dels Premis BarnaJove 2016!\nDes del Consell de la Joventut de Barcelona organitzem, el proper divendres 16 de desembre a l’Espai Jove La Fontana, dos actes molt importants.\nPer una banda, a les 20:30h, presentarem el llibre “Sacsegem la ciutat! Reivindicacions de les associacions juvenils per Barcelona”. Aquest document neix fruit del procés participatiu O te’l fas o te’l fan que vam engegar el passat mes de juny. Durant aquest procés vam organitzar diferents Grups de Treball temàtics per recollir les reivindicacions, demandes i aportacions de les entitats juvenils per construir una Barcelona millor. Aquest procés es va iniciar davant la necessitat d’elaborar un nou Pla rector de les polítiques de joventut.\nLes inquietuds i propostes que han derivat d’aquest procés, i també d’altres processos que han servit per complementar el contingut del document, queden recollides en el llibre “Sacsegem la ciutat!”. Un document que no només ha de servir per incidir en l’elaboració del nou pla, sinó també per renovar el discurs del CJB i poder seguir treballant per respondre a les necessitats del teixit associatiu juvenil de la ciutat.\nDesprés de la presentació, a les 21h, tindrà lloc l’entrega dels Premis BarnaJove 2016.\nL’objectiu dels Premis Barna Jove és premiar aquells projectes sense ànim de lucre que hagin estat iniciats durant l’any 2015 per entitats juvenils, de manera que es posin en valor totes les activitats que s’organitzen des de l’associacionisme de Barcelona. En aquests premis es tenen en compte projectes d’àmbits diversos com el foment a l’associacionisme i la participació, la salut, la cultura, la cooperació i la cultura de pau o la diversitat afectivosexual i el gènere, entre d’altres.\nDurant l’acte d’entrega es repartiran tres premis, dotats amb 1500€, 1000€ i 500€, per ajudar a que els projectes premiats puguin portar-se a terme. A més, també es donarà el Premi Comunicació, a un mitjà de comunicació crític i compromès amb l’associacionisme juvenil de Barcelona, i el Premi Totxana, un guardó dirigit a persones, institucions o mitjans que hagin fet alguna acció o declaració que perjudiqui la percepció social de la joventut.\nEtiquetes: associacionisme polítiques de joventut premis


Fira del Ram de Tordera | @ Sortides familiars\n← Mercat modernista a Badalona\nEspai Perot Rocaguinarda a Olost de Lluçanès →\nPàgina d'inici » festes » Fira del Ram de Tordera\nFira del Ram de Tordera\nPosted on Març 28, 2015 by joanmolar\nA Tordera hi ha mercat cada diumenge. Això ho saben molt bé la gent del Maresme i La Selva, que hi van en massa. Un mercat gran, variat, divertit, com els d’abans. Si aquesta cita dominical és molt interessant, imagineu-vos com ha de ser el mercat del diumenge de Rams, el més important de l’any. De fet no és un simple mercat, sinó una veritable fira agropecuària, multisectorial. Un senyor mercat igual com el que fan a Vic el cap de setmana del diumenge de Rams. Tordera és un poble situat ja al final de la comarca del Maresme, a tocar de Girona. Tot i això resulta molt fàcil arribar-hi des de Barcelona, seguint la C-31 o la C-32, passant per Mataró i Calella. Només una hora, i per autopista. És clar que també podeu anar-hi d’anar-hi en tren de la línia C-1 de rodalies, si agafeu els trens que van a Massanet, a Girona o a Port-Bou, que en passen un casa hora. La fira obre tot el cap de setmana de 10 h a 21 h. Totes les activitats i l’accés són gratuïts. La part forta de la fira és multisectorial, i agafa des de cotxes a estris agrícoles, passant per tot el què us podeu imagina. També hi ha activitats pels més petits, amb uns inflables gegants i una zona de passeig amb ponis. El dissabte al matí teniu xocolatada popular, activitats infantils, taller de titelles, de pa i de cistelleria i l’hora del conte. A la tarda espectacles de ball. El diumenge fesolada popular, tallers i gegants. Ens deixem molts actes, no podem posar-los tots, a més, cada any son diferents!. Podeu anar-hi segurs que us ho passareu bé, perquè Tordera te molta experiència en fires. Ja us hem adelantat que n’hi ha una cada diumenge de l’any, molt interessant, agrícola i ramadera, als voltants de l’esglèsia, i carrers del nucli vell, que te molta anomenada, i ben merescuda, a tota la comarca. Us encoratgem a pujar un diumenge qualsevol, al matí, per viure el mercat de Tordera, i encara més aquest cap de setmana de Rams. Però… atenció! Hi haurà molta, molta gent. Malgrat el caos circulatori, heu de saber que la vila de Tordera disposa de bons aparcaments, a les afores, en esplanades i solars a la vora del riu. Si voleu dinar a la vila us citarem alguns bons llocs. Com ara Can Pujol, al centre del poble, o Can Caselles, un xic allunyat, o Can Ferreres, a la carretera d’Hortsavinyà, encara més lluny. També hi ha el parc, un bon lloc on fer un pícnic!. Ja ho sabeu, aquest cap de setmana Mercat del Ram, a Vic o a Tordera!.\nAquesta entrada s'ha publicat en festes, Maresme, mitjanes i etiquetada amb agrícola, barbacoa, caselles, diumenge, familia, Familiar, familiares, Familiars, Feria, ferias, ferreres, festa, festes, fiesta, Fira, fires, Maresma, Maresme, mercado, mercat, mostra, nenes, nens, Niños, nucli, picnic, pujol, ram, rams, restaurant, restaurante, restaurants, salida, salir, sortida, sortides, sortir, tordera, trobada, vell. Afegiu a les adreces d'interès l'enllaç permanent.\nCategories Selecciona la categoria Alemania (44) Alt camp (139) Alt Urgell (24) Andalucia (23) Anglaterra (7) Anoia (43) Aragó (144) Aran (15) Art (1.195) Austria (10) Aventura (2) Badalona (210) Bages (177) Baix Camp (40) Baix Llobregat (105) Balears (14) barbacoa (39) Barcelona (719) Baviera (9) Berguedà (93) Bretanya (4) Castella (95) Castelló (8) Catalunya (224) Càtars (48) Cerdanya (51) Ciència (15) Cister (146) Conca de Barberà (64) Conflent (7) Croacia (16) curtes (1.244) Ebre (89) Empordà (206) eslovenia (2) Europa (240) Euskadi (6) Extremadura (5) festes (2.442) França (268) Garraf (37) Garrotxa (104) Girona (364) Grecia (12) Hotels (1.806) Irlanda (6) Italia (100) La Selva (77) llargues (870) Lleida (171) Lluçanès (35) Madrid (9) Mallorca (2) Maresme (360) Matarranya (33) música (160) medieval (1.159) mitjanes (1.731) Molt llargues (297) Monestirs (418) Montseny (137) Museus (524) Natura (1.260) Navarra (8) Osona (263) País Valencià (20) Pallars (40) París (5) Parcs (107) Parcs Naturals (553) Parcs temàtics (78) Penedés (137) picnic (130) Pirineus (48) Platges (464) Portugal (10) Priorat (26) Provença (21) Ribagorça (8) Rioja (10) Ripollès (36) Romànic (263) Rosselló (11) Segarra (59) sicilia (12) Solsonès (51) Suissa (11) Tarragona (287) teatre (32) Terra Alta (37) Uncategorized (89) Urgell (71) Vallés (315) Vallespir (4) xina (1)


Pàgina d'inici Notícies Els millors entrepans de Catalunya Comenta\tEls millors entrepans de Catalunya\tUs proposem 10 establiments on gaudir d'un bon entrepà\tDivendres, 17 de març de 2017\nLA FÀBRICA\tAquest establiment, situat a Girona, és el lloc de parada predilecta dels ciclistes. El cert és que el propietari, Christian Meier, és ciclista professional i ha volgut transmetre en la decoració del local la seva passió per la bicicleta. Els seus clients, però, també hi paren perquè els seus esmorzars són deliciosos. Amb receptes originals i vegetals combina ingredients naturals per crear els seus entrepans. A més, teniu opcions ben saludables com els breakfast bowls, i ofereix cafè de comerç just. La Fàbrica Coffee Works\nwww.lafabrica.cc\tAquest local és la meca ciclista del cafè i els entrepans\nCAN PAIXANO\tCan Paixano és una taverna de la Barceloneta famosa pels seus entrepans i escumosos. Tenen una oferta molt àmplia d’entrepans i els podeu acompanyar d’una copa d’escumós. El local porta gairebé cinquanta anys preparant aquesta beguda i, de fet, us en podeu endur una ampolla a casa.\nwww.canpaixano.com\tEls millors entrepans de Barcelona acompanyats d'un escumós\nDE PAULA\tAquesta hamburgueseria del Poble-sec us deixarà triar tots els ingredients per crear l’hamburguesa dels vostres somnis. En primer lloc, podeu escollir entre pa de 'mollete' o de cervesa negra. A continuació, podeu triar l’acompanyament entre blat de moro, patata al forn, patates braves o amanida verda. Finalment, però no menys important, decidiu si preferiu carn de vedella o de pollastre. Fins i tot si sou vegetarians teniu opcions per fer la vostra hamburguesa a la mida!\nwww.depaula.cat\tFeu la vostra hamburguesa a la mida\nFOC I OLI\tEn aquest establiment trobareu entrepans d'allò més originals i suggeridors, ja que són el resultat d’una aliança francouruguaiana. Tot i que també hi trobem hamburgueses tradicionals totalment de carn de vedella, l’atractiu del local són els seus entrepans gurmet. Fan servir productes de qualitat i, de fet, el seu entrepà Chihuahua i Chivito és considerat pel xef Anthony Bourdain com el millor el món. Foc i Oli\nwww.focioli.com\tEntrepà Chivito del local barceloní Foc i Oli\nCASA BOADA\tEls entrepans que prepara l’Eduard Boada a Casa Boada són molt apreciats a la ciutat de Tarragona. El seu secret són anys d’experiència, calma i paciència en la preparació i unes receptes per llepar-se’n els dits. L’entrepà més famós, i el que més demanda té, és el de llonganissa, bolets, ou, romesco, ceba i pernil.\nTarragona.\tA Casa Boada la gent sempre fa cua per un entrepà d'Eduard Boada\nJARANA\tA Lleida trobem un local que prepara entrepans boníssims clàssics i moderns. Hi podeu trobar des del biquini o l’hamburguesa fins a propostes més creatives com l’entrepà de cua de bou, el de bistec tàrtar o el de calamarsons saltats amb ceba i romesco. Jarana\nwww.jaranarestaurant.es\tCONESA\tEl millor acompanyant d’un passeig pel barri Gòtic de Barcelona és un entrepà de Can Conesa. Aquest emblemàtic establiment té a la carta propostes com l’Eivissenc, l’Aranès, el Cordovès, el Mallorquí o entrepans vegetals gratinats i a la planxa. Conesa\nwww.conesaentrepans.com\tEn aquest emblemàtic establiment trobareu entrepans de tota mena\n24 FOTOGRAMAS\tAquest establiment del barri de Sant Antoni de Barcelona serveix entrepans com el Mexicà, el Francès i l’Escandinau, sempre acompanyats d’una bona cervesa. Podeu gaudir del menjar en un ambient gairebé de pel·lícula, ja que les parets del local estan plenes de fotografies d’actors de Hollywood. 24 Fotogamas\nTel. 93 277 87 01\tUn local que barreja cinema, pa i cervesa\nCAN PELAIO\tAl centre de la capital de la Garrotxa trobarem un establiment ‘de tota la vida’. Us serviran tapes com ronyons, truita o pop i plats de cuina casolana i senzilla. Els entrepans de Can Pelaio us demostraran que a vegades no fa falta innovar per marcar la diferència.\nwww.clubcanpelaio.com\tA Olot trobareu Can Pelaio, un homenatge als entrepans tradicionals\nLA PORCA\tEn aquest local del Poble-sec l’indiscutible protagonista és el porc. Utilitzen productes de proximitat amb pa de Cloudstreet Bakery i de Concept Pa i la major part dels ingredients de Cal Garrigosa, d’Abrera. L’entrepà més famós de l’establiment és el del plat italià de la porchetta. A més, n’hi ha de pollastre, de salmó, vegetal i especial.\nwww.laporca.com\tNo us perdeu el pulled pork i les croquetes